Odense Adresse-Contoirs Efterretninger, 1844-12-31
Stænderforsamlingen i Roeskilde. (Fortsættelse af Landbosagen, see sidste Løverdagsavis!) Efterat Lehmann havde holdt et Foredrag, yttrede Kammerherre Scavenius. "Det ærede Medlem, som nu satte sig, begyndte sit Foredrag under den foreløbige Behandling med den Erklæring, at han altid vilde vedblive at være en god Demoerat, men haabede at han aldrig maatte ansees for plebeiisk. Jeg vil henstille til hans egen Overveielse i en roligere Tid, om ikke hans Adfærd i denne Sal, naar han finder sig foranlediget til at tale mod den kongelige Commissarius, fortjener en Benævnelse som denne, om ikke en strængere. Maaskee troster han sig ved, at hans Venner, dem han regner at høre til hans Partie, more og glæde sig, og gratulere ham, naar han har sagt den kgl. Commissarius Skoser og Gluffer; men jeg kan forsikkre ham, at der er Mange her i Salen, som ikke høre til hans Partie, som, endskjøndt de gjerne ville erklære at bære Agtelse for ham, have fundet sig i allerhøieste Grad indignerede i Anledning af den Maade, som han saa hyppigt bruger, naar han yttrer sig om den kongelige Commissarius. Jeg har fundet mig foranlediget til at udtale dette strax, i Anledning af, hvad den Deputerede har yttret idag. Præsidenten: "Jeg er bleven gjort opmærksom paa et Par Yttringer, som ere blevne brugte af tvende Deputerede i deres Foredrag, hvilke Yttringer vel ogsaa stødte mig, dog uden at jeg ansaae dem i nogen særdeles Grad betænkelige. Jeg troer imidlertid nu, som Følge af den mig givne Anledning, at burde henvende mig til de ærede Deputerede selv med Begjering om, at disse Yttringer nærmere af dem maae blive forklarede. Jeg skal da først henvende mig til den Deputerede for det 18de Landdistrikt, forsaavidt Denne i Anledning af en bemærkning af den 1ste sjællandske Sædegaardseier i hans Foredrag igaar, har yttret sig omtrent derhen: at det er et bekjendt Fægterkneb, naar Man ei vil indlade sig paa en Tale eller et Foredrag, at erklære, at Man ikke har været tilstede eller ei har hørt det. Disse Udtryk ere af den Beskaffenhed, at de kunne misforstaaes, og jeg maa derfor opfordre den Deputerede til nærmere at forklare dem." - Kammerraad Drewsen: "Saavidt jeg veed, sagde jeg ikke Fægterkneb, men Fægterfif. Jeg anseer Fis for at være et meget uskyldigere Ord end Kneb." - Præsidenten: "Dette forekommer mig intet at relevere. Hovedsagen er den, at Udtrykkene kunne synes at antyde en Tvivl om, at den paagieldende Deputerede virkelig har været fraværende." - Kammerraad Drewsen: "Jeg maa tilstaae, jeg veed ikke, om han var fraværende eller ikke. Jeg veed det sandelig ikke; men jeg vil gjerne troe det." - Præsidenten "Jeg formoder, at denne Sag hermed kan være afgjort. En anden Udladelse er bleven brugt af den ærede 2den sjællandske Sædegaardseier, idet han har betegnet nogle Yttringer af Advocat Lehmann omtrent saaledes, at de kunde charakteriseres som plebeliske eller endog ved et strængere Navn. Dersom han, som jeg troer, har yttret sig saaledes, ligger deri uden Tvivl noget Fornærmende for det paagieldende Medlem, og jeg maa ansee et Brud at være begaaet paa den parlamentariske Orden. - Kammerherre Scavenius: "Jeg maa bemærke, at mine Udtryk vare disse, at den Deputerede vistnok ved rolig Overveielse vilde erkjende, at hans Færd imod den kgl. Commissarius vel kunde betegnes som plebeiisk, om ikke strængere." - Høiesteretsadvocat Lehmann. "Jeg skal bemærke: deels at jeg ikke har reclameret, deels at Ordet plebeiisk vel ikke i og for sig er fornærmeligt, men at Kammerherre Scavenius har refereret sig til den Modsætning, jeg tidligere havde opstillet mellem democratisk og plebeiisk - en Modsætning, omtrent som den mellem aristocratisk og opblæst. J denne Modsætning er det en Uartighed, som jeg imidlertid gjerne skal tilgive det ærede Medlem." - Præsidenten: "Jeg maa angaaende disse Yttringer henholde mig til min allerede givne Erklæring."(De vigtigste Resultater af Afstemningen findes i denne Avis af 24de.)J det 58de Møde den 16 Decbr. begyndte den foreløbige Behandling af Trykkefrihedsloven. Committeen indstillede blandt Andet: A. At Forsamlingen, saafremt det foreløbige Gjennemsyn af Blade og Skrifter indtil 24 Ark ikke ophæves, paa det Jndstændigste vil fraraade Udkastets Emanation som Lov. B. At Forsamlingen, under den modsatte Forudsætning, allerunderdanigst vil tilraade, at Udkastet emanerer som Lov, dog med en Deel Forandringer og Tilføielser, som læses i Stændertidendens No. 228 og 22.